rejauldu/bengali-wikipedia huggingface dataset:
আন্দ্রেয়ান নুরিগা, যিনি পেশাগতভাবে আন্দ্রেয়ান নামে পরিচিত, একজন ফরাসি অভিনেত্রী। তিনি মূলত ভারতে থাকেন এবং সেখানেই তার কর্মক্ষেত্র। তিনি তামিল সিনেমায় পার্শ্ব ও প্রধান চরিত্রে অভিনয় করেছেন।  তিনি তামিল ভাষার রান্নার অনুষ্ঠান কুকু উইথ কোমালি-এর চতুর্থ মরসুমের একজন প্রতিযোগী ছিলেন।    কর্মজীবন  আন্দ্রেয়ান নুরিগা ফ্রান্সে জন্মগ্রহণ করেন। ছয় বছর বয়স থেকে তিনি ভারতের পন্ডিচেরিতে স্থায়ীভাবে বসবাস শুরু করেন এবং সেখানেই তার শৈশব কাটিয়েছেন। উচ্চশিক্ষার জন্য, তিনি ফ্রান্সে ফিরে আসেন এবং একজন পশুচিকিৎসক সেবিকা হওয়ার প্রশিক্ষণ নেন, কিন্তু পরে চলচ্চিত্র জগতে প্রবেশের জন্য তিনই ভারতে ফিরে আসেন।  ২০০০ সালে, আন্দ্রেয়ান নুরিগা পুদুচেরিতে চিত্রায়িত টেলিফিল্ম পাসর দ'অঁফঁ -এ একটি অতিরিক্ত চরিত্রে অভিনয় করেন। এরপর তিনি ফরাসি মঞ্চনাটকে অংশ নেন, যার মধ্যে ২০০১ সালে অলিভিয়ের পাই প্রযোজিত লা জ্যুন ফিয়, লে দিয়াবল এ লে মুলাঁ এবং ২০০৪ সালে জঁ-ফিলিপ রিবেস পরিচালিত স্কেচেস উল্লেখযোগ্য।। এরপর তিনি রজনীকান্ত এবং শ্রিয়া শরণ অভিনীত পরিচালক শঙ্করের শিবাজি (২০০৭) ছবিতে অথিরাদী গানের দৃশ্যে অতিরিক্ত শিল্পী হিসাবে উপস্থিত ছিলেন।[ তথ্যসূত্র প্রয়োজন ] পশিক্ষাজীবন শেষে, আন্দ্রেয়ান ভারতের বিভিন্ন প্রতিষ্ঠানের জন্য মডেলিং শুরু করেন। তিনি শেলটন শার্টস, ডিভিওয়াই ফটোশুট, কুমারন সিল্কস অনলাইন, বিজয়া গণপতি স্টোরস এবং ফ্রেশডেস্ক-এর মতো সংস্থার সঙ্গে কাজ করেন। এছাড়া, ২০১৪ সালে তিনি ডিজাইনার চৈতন্য রাওয়ের ফ্যাশন শোতেও র‍্যাম্পে হাঁটেন।  এরপর আন্দ্রেয়ান তামিল ছবিতে অভিনয় শুরু করেন, তিনি তামিল ভাষা জানতেন তাই নিজের সংলাপ নিজেই বলতেন। ২০১৩ সালে, তিনি প্রথম স্বল্প বাজেটের ছবি কান্দেন কাধাল কোন্দেন (২০১৬) এবং সালাইওরাম (২০১৬) -এর জন্য চিত্রগ্রহনের কাজ সম্পন্ন করেছিলেন, কিন্তু তার প্রথম মুক্তিপ্রাপ্ত ছবি ছিল সিভি কুমারের এনাক্কুল ওরুভান (২০১৫), যেখানে তিনি অভিনেতা সিদ্ধার্থের অভিনীত চরিত্রের বন্ধুর ভূমিকায় অভিনয় করেছিলেন। পরবর্তীতে তিনি ভৌতিক ছবি জিরো (২০১৬) তে একটি ভূতের চরিত্রে, শিবকার্থিকেয়ন অভিনীত রজনী মুরুগান (২০১৬) চলচ্চিত্রে কৌতুকমুখী চরিত্রে এবং রুম (২০১৭) ছবিতে একজন রাশিয়ান মহিলার চরিত্রে অভিনয় করেছিলেন।[ তথ্যসূত্র প্রয়োজন ] এরপর আন্দ্রেয়ান রাজকমলের সাথে, মেলনাত্তু মারুমাগান (২০১৮) নামক চলচ্চিত্রে প্রধান ভূমিকায় অভিনয় করেন।  ছবিতে তিনি ফ্রান্স থেকে আগত একজন বিদেশীর চরিত্রে অভিনয় করেছিলেন এবং তামিল ভাষায় নিজের সংলাপ নিজেই বলেছিলেন।    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর ফরাসি অভিনেত্রী বিষয়শ্রেণী:ভারতীয় চলচ্চিত্রে ইউরোপীয় বংশোদ্ভূত অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ফরাসি কণ্ঠাভিনেত্রী বিষয়শ্রেণী:ফরাসি মঞ্চ অভিনেত্রী বিষয়শ্রেণী:ফরাসি চলচ্চিত্র অভিনেত্রী বিষয়শ্রেণী:ফরাসি অভিনেত্রী বিষয়শ্রেণী:জীবিত ব্যক্তি
আব্দুল করিম ( ১৯২২ -  ২২ ডিসেম্বর, ১৯৭৩) ছিলেন একজন বাংলাদেশী মৃত্তিকা বিজ্ঞানী।   শিক্ষা এবং কর্মজীবন  করিম ১৯৩৯ সালে হোমনা উচ্চ বিদ্যালয় থেকে ম্যাট্রিক এবং ১৯৪২ সালে ঢাকা কলেজ থেকে উচ্চ মাধ্যমিক স্কুল সার্টিফিকেট পাস করেন। যথাক্রমে ১৯৪৫ এবং ১৯৪৬ সালে তিনি ঢাকা বিশ্ববিদ্যালয় থেকে রসায়নে বিএস এবং এমএস ডিগ্রি অর্জন করেন। তিনি একই বিশ্ববিদ্যালয়ে এই ক্ষেত্রে বক্তৃতা দিয়েছেন। ইউনেস্কোর একটি ফেলোশিপ তাকে অ্যাডিলেড বিশ্ববিদ্যালয়ের মৃত্তিকা বিজ্ঞানে পিএইচডি অর্জন করতে সক্ষম করে। ১৯৫১ সালে সেখানে ডক্টরেট করার পরে তিনি ঢাকা বিশ্ববিদ্যালয়ের নবনির্মিত মৃত্তিকা বিজ্ঞান বিভাগে ফিরে আসেন এবং ১৯৬৩ সালে বিভাগীয় প্রধান হন।  তিনি বাংলাদেশ কৃষি বিশ্ববিদ্যালয়ের কৃষি রসায়ন বিভাগের প্রথম প্রধান ছিলেন। তিনি কৃষি অনুষদের ডিনের দায়িত্বও পালন করেছিলেন।  করিম বায়োগ্যাস প্রযুক্তি, ভোজ্যতেলের নতুন উৎস এবং কাচ উৎপাদনের নতুন কৌশল নিয়ে কাজ করেছেন।   পুরস্কার    ১৯৮০ সালে রাষ্ট্রপতির স্বর্ণপদক (মরণোত্তর)    তথ্যসূত্র   বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৭৩-এ মৃত্যু বিষয়শ্রেণী:১৯২২-এ জন্ম বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:১৯২০-এর দশকে জন্ম
শাহরিয়ার কমল (জন্ম: ৬ জুলাই ১৯৯৫) একজন বাংলাদেশী ক্রিকেটার।  যিনি ১ এপ্রিল ২০১৯ সালে  ২০১৮-২০১৯ ঢাকা প্রিমিয়ার বিভাগ ক্রিকেট লিগে খেলাঘর সমাজ কল্যাণ সমিতির হয়ে লিস্ট এ ক্রিকেট তালিকায় স্থান অর্জন করেছিলেন।    তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:খেলাঘর সমাজ কল্যাণ সমিতির ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম
কাম্পোরা সান জোভান্নি  ইতালির ক্যালাব্রিয়ার কোজেনসা প্রদেশের আমানসিয়া সম্প্রদায়ের (কমুনে) একটি ফ্রাসিওনে। এটির অবস্থান কাতানজারো প্রদেশ এর সীমানার কাছে।  ভৌগোলিক অবস্থান কাম্পোরা সান জোভান্নি  টাইরহেনীয় সমুদ্রের উপকূলবর্তী অঞ্চলে অবস্থিত। ১৯৫০ এর দশককার সময় থেকে, গ্রামটি একটি ছোট মালভূমি নিয়ে গড়ে উঠেছে এবং প্রসারিত হয়েছে যেটি সমুদ্র সৈকতের একেবারে পাশ্ববর্তী সমতল অঞ্চলসমূহ লক্ষ্য করা যায়। এই অঞ্চলটি মুলত প্রাকৃতিক নৈসর্গির বেলাভূমি হিসেবে চারদিকে আঙ্গুর গাছ এবং জলপাই গাছের সমরাহে আচ্ছাদিত একটি পাহাড় দিয়ে পরিবেষ্টিত হয়ে আছে। এছাড়াও এলাকাটি অন্যতম বৈশিস্ট্য হল,  এই পাহাড়টি এই অঞ্চলের দিকে আলতো করে ধাবিত বলে মনে হয় এবং সম্মুখভাগ প্রসারমান, বাম দিকে লেমেজিয়া টার্মের উপসাগর এবং একেবারে সামনের দিকে প্রাকৃতিক বেলাভূমি সহ স্ট্রম্বোলি আগ্নেয়গিরি পরিষ্কারভাবে দিনের বেলায় লক্ষ্য করা যায়।  এই অঞ্চলের আরও একটি বৈশিষ্ট্য হচ্ছে  আইওলিয়ান দ্বীপপুঞ্জে যেতে হলে খুব সহজেই কাম্পোরা বন্দর থেকে যাওয়া  যায়।    আবহাওয়া   অর্থনীতি এবং পরিবহন ব্যবস্থা এলাকাটির অর্থনীতি মূলতঃ কৃষি এবং পর্যটন শিল্পের উপর ভিত্তি করে গড়ে উঠেছে। ১৯৫০ এর দশককার সময় থেকে, অঞ্চলটিতে লাল পেঁয়াজের চাষ ব্যাপকভাবে হয়ে আসছে এবং বতর্মান সময়ের দেশী এবং বিদেশী উভয় বাজারেই এটির চাষাবাদ প্রশংসিত হয়ে আসছে। বিগত ২০ বছরেরও অধিক সময়কাল ধরে, এই পণ্যটির রফতানি এবং অন্যান্য বাণিজ্যিক কর্মকাণ্ডের জন্য স্থানীয় পর্যায়ের অর্থনীতিক কাঠামোকে অধিকতর প্রসারিত করে আসছে।   তথ্যসূত্র     বহিঃসংযোগ   প্রলোকো কাম্পোরা সান জোভান্নি  বিষয়শ্রেণী:কোজেনসা প্রদেশের ফ্রাসিওনে
অশেষ প্রসাদ মিত্র এফএনএ, এফএএসসি, এফআরএস (২১ ফেব্রুয়ারি ১৯২৭ - ৩ সেপ্টেম্বর ২০০৭) একজন পদার্থবিদ, যিনি ভারতের দিল্লিতে জাতীয় পদার্থবিদ্যার পরীক্ষাগারের নেতৃত্ব দিয়েছিলেন এবং বৈজ্ঞানিক ও শিল্প গবেষণা কাউন্সিলের (সিএসআইআর) মহাপরিচালক ছিলেন। তিনি মূলত পরিবেশ বিজ্ঞানে তার অবদানের জন্য পরিচিত।   জীবন  অশেষ প্রসাদ মিত্র কলকাতা বিশ্ববিদ্যালয়ের অধিভুক্ত কলেজ বঙ্গবাসী কলেজে পড়াশোনা করেছেন।  তিনি ১৯৮২ থেকে ১৯৮৬ সাল পর্যন্ত জাতীয় শারীরিক গবেষণাগার (এনপিএল) এর পরিচালক এবং ১৯৮৬ থেকে ১৯৯১ সাল পর্যন্ত বৈজ্ঞানিক ও শিল্প গবেষণা কাউন্সিলের (সিএসআইআর) মহাপরিচালক ছিলেন।  ২০০৭ সালের সেপ্টেম্বরে নয়াদিল্লিতে তিনি মৃত্যুবরণ করেন।   গবেষণা  রেডিও এবং স্পেস ফিজিক্স ছিল তাঁর বিশেষত্বের ক্ষেত্র। তিনি গ্রুপ ভিত্তিক এবং মহাকাশ কৌশলগুলির মাধ্যমে পৃথিবীর কাছাকাছি-মহাকাশ পরিবেশের ক্ষেত্রে বড় কাজ করেছেন। তিনি উচ্চতর বায়ুমণ্ডল অধ্যয়ন করার জন্য মহাজাগতিক রেডিও শব্দে কাজ করেছেন যার ফলে আয়নোস্ফিয়ার, সৌর পদার্থবিজ্ঞান এবং মহাজাগতিক রশ্মিতে একাধিক আবিষ্কার সম্ভব হয়েছে।   সম্মাননা ও পুরস্কার   ১৯৬৮ সালে ভৌত বিজ্ঞান বিজ্ঞান ও প্রযুক্তিতে শান্তি স্বরূপ ভটনাগর পুরস্কার প্রাপ্ত;  বাংলাদেশ বিজ্ঞান একাডেমির বিদেশী ফেলো;  ১৯৮৭ সালে পদ্মভূষণ পুরস্কার প্রাপ্ত;  ১৯৮৮ সালে লন্ডনের রয়্যাল সোসাইটির ফেলো;  ইন্টারন্যাশনাল ইউনিয়ন অফ রেডিও সায়েন্সেসের (ইউআরএসআই) সভাপতি, ১৯৮৪ থেকে ১৯৮৭ সাল;  আন্তর্জাতিক বৈজ্ঞানিক ইউনিয়ন পরিষদের সাধারণ কমিটির সদস্য, ১৯৮৪ থেকে ১৯৮৮ সাল;  ১৯৬১ সালে ভারতীয় জাতীয় বিজ্ঞান একাডেমির ফেলো;  ১৯৭৪ সালে ভারতীয় বিজ্ঞান একাডেমির ফেলো;  ১৯৮৮ সালে থুড ওয়ার্ল্ড একাডেমি অফ সায়েন্সেসের ফেলো;  জাতীয় বিজ্ঞান একাডেমির সভাপতি, ১৯৯২ থেকে ১৯৯৩ সাল;  ইন্টারন্যাশনাল ইউনিয়ন অফ রেডিও সায়েন্সেসের (ইউআরএসআই) অবৈতনিক সভাপতি, ২০০২ সাল;  ১৯৭৮ থেকে ১৯৮০ সালে জওহর লাল নেহেরু ফেলোশিপ;  ১৯৯১ থেকে ১৯৯৬ সালে শান্তি স্বরূপ ভটনাগর ফেলোশিপ;  ১৯৮২ সালে বিশ্ববিদ্যালয় মঞ্জুরি কমিশন কর্তৃক সি.ভি. রমন পুরস্কার প্রাপ্ত;  ১৯৮৭ সালে শারীরিক বিজ্ঞানের জন্য ওম প্রকাশ ভাসিন পুরস্কার প্রাপ্ত;  ১৯৮২ সালে শারীরিক বিজ্ঞানের জন্য এফআইসিসিআই পুরস্কার প্রাপ্ত;  ১৯৯১ সালে ইন্ডিয়ান অ্যাসোসিয়েশন অফ সায়েন্স কর্তৃক মেঘনাদ সাহা সুবর্ণ জয়ন্তী পুরস্কার প্রাপ্ত;  ১৯৯২ সালে মোদী বিজ্ঞান পুরস্কার প্রাপ্ত;  ২০০২ সালে পরিবেশ বিজ্ঞান ও প্রযুক্তিতে ভাসুক পুরস্কার প্রাপ্ত;  ১৯৯৪ সালে এশিয়াটিক সোসাইটি কর্তৃক মেঘনাদ সাহা পদক প্রাপ্ত;  ১৯৯৫ সালে ভারতীয় বিজ্ঞান কংগ্রেস সংস্থা কর্তৃক এসকে মিত্র শতবর্ষী পদক প্রাপ্ত;  মণিপুর, কলকাতা, যাদবপুর, বর্ধমান উত্তর বাঙলা, বিদ্যাসাগর বিশ্ববিদ্যালয় থেকে সম্মানসূচক ডিগ্রি ডক্টর অব সাইয়েন্স প্রদান করা হয়।   ব্যক্তিগত জীবন  অশেষ প্রসাদ মিত্র ১৯৫৬ সালের ১২ আগস্টে বিয়ে করেন, তার স্ত্রীর নাম সুনন্দা। পারিবারিক জীবনে তিনি দুটি কন্যা সন্তানের জনক।   তথ্যসূত্র      বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০০৭-এ মৃত্যু বিষয়শ্রেণী:১৯২৭-এ জন্ম বিষয়শ্রেণী:উৎসবিহীন তথ্যসহ সকল নিবন্ধ বিষয়শ্রেণী:রয়েল সোসাইটির সভ্য বিষয়শ্রেণী:বাংলাদেশ বিজ্ঞান একাডেমির ফেলো বিষয়শ্রেণী:২০শ শতাব্দীর ভারতীয় পদার্থবিজ্ঞানী বিষয়শ্রেণী:কলকাতার বিজ্ঞানী বিষয়শ্রেণী:বিজ্ঞান ও প্রকৌশলে পদ্মভূষণ প্রাপক
মে ১৯৭১-এ বিশ্বব্যাপী সংঘটিত ঘটনার সার সংক্ষেপ   ঘটনাবলী    জন্ম   ১ মে ১৯৭১ (শনিবার)   ভারতীয় চলচ্চিত্র অভিনেতা অজিত কুমার জন্ম গ্রহণ করেন।  ২৭ মে ১৯৭১ (বৃহস্পতিবার)   ইংরেজ চলচ্চিত্র অভিনেতা পল বেটনি জন্ম গ্রহণ করেন।   মৃত্যু    ৫ মে ১৯৭১ (বুধবার)   স্কটিশ দার্শনিক স্যার উইলিয়াম ডেভিড রস মৃত্যুবরণ করেন।  ৭ মে ১৯৭১ (শুক্রবার)   বাংলাদেশের প্রখ্যাত সমাজসেবক, জমিদার ও দানবীর ব্যক্তিত্ব রণদা প্রসাদ সাহা ও তার পুত্র ভবানী প্রসাদ সাহাকে পাকিস্তানি সেনাবাহিনী ও তাদের সহযোগীরা মির্জাপুরের বাসা হতে ধরে নিয়ে যায়; পরবর্তীতে তাদের কোন খোঁজ পাওয়া যায়নি।   তথ্যসূত্র   বিষয়শ্রেণী:মে বিষয়শ্রেণী:১৯৭১
Usage  Use this template to link to "NBA season" articles from a particular year.  The first parameter is the starting year of the season.  By default, the template displays text in the form "yyyy–yy"; except for the 1999–2000 season, which is in the form "yyyy–yyyy" to comply with WP:YEAR: "A closing CE/AD year is normally written with two digits (1881–86) unless it is in a different century from that of the opening year (1881–1986)" (as of April 2009).  A second parameter may be used if only one year is to be displayed (does not work if nolink is passed in).  {{nbay|...}} is the other name of this template.   Named parameters    app  Text to be appended after the year, with a space in between.  For the parameters below, passing in any non-empty text will produce the same result, so as a matter of style, only pass in "y" (without quotes).   nolink  Text must not be linked.  full  Text must be in "yyyy–yyyy" format.  trunc  The 1999–2000 season is to be displayed as "1999–00" instead of "1999–2000".  baa  The link target should direct to a BAA season article.   Examples    {{NBA Year|1999}} →   {{NBA Year|1999|app=season}} →   {{NBA Year|1999|start}} →   {{NBA Year|1999|end}} →   {{NBA Year|1999|trunc=y}} →   {{NBA Year|1999|nolink=y|trunc=y}} →    {{NBA Year|1998}} →   {{NBA Year|1998|full=y}} →   {{NBA Year|1998|full=y|nolink=y}} →    {{NBA Year|1946|baa=y}} →    Bad examples    For style, only pass in "y" for the optional parameters: {{NBA Year|1999|nolink=NO}} →   full and trunc conflict: {{NBA Year|1999|full=y|trunc=y}} →   start/end and nolink are incompatible: {{NBA Year|1999|start|nolink=y}} →   trunc is useless for years other than 1999: {{NBA Year|1998|trunc=y}} →   full is useless for 1999: {{NBA Year|1999|full=y}} →    See also   Template:NHL Year  বিষয়শ্রেণী:জাতীয় বাস্কেটবল অ্যাসোসিয়েশন টেমপ্লেট বিষয়শ্রেণী:বাস্কেটবল টেমপ্লেট বিষয়শ্রেণী:এনবিএ বছর-উৎপাদিত টেমপ্লেট
আথাবাস্কা গিরিপথ কানাডার রকি পর্বতমালার অন্তর্গত, কানাডার আলবার্টা ও ব্রিটিশ কলাম্বিয়া প্রদেশের সীমানায় অবস্থিত সুউচ্চ পার্বত্য গিরিপথ। পশম বাণিজ্যের সময় আথাবাস্কা নদী তীরে অবস্থিত জেসপার হাউজ ও কলাম্বিয়া নদীতে অবস্থিত নৌকা শিবিরের মধ্যে যোগাযোগের জন্য এই গিরিপথ ব্যবহার হতো।Whittaker, John A., "Athbasca Pass — BC — Alberta Heritage Trail", British Columbia History, Vol. 44, No. 2, Summer 2011, p. 19. Victoria: British Columbia Historical Federation. ভৌগোলিক ও ঐতিহাসিকভাবে গুরুত্বপূর্ণ গিরিপথটি কানাডার জাতীয় ঐতিহাসিক স্থানের তালিকাভূক্ত।   ভৌগোলিক অবস্থা  আথাবাস্কা গিরিপথ উচ্চতায় । গিরিপথটি ব্রাউন পর্বত ও ম্যাকগিলিভারেই খাতের মাঝে; ইয়েলোহেড গিরিপথের দক্ষিণে এবং হাওসে গিরিপথের উত্তরে অবস্থিত। এই গিরিপথের চূড়ায় বা সর্বোচ্চ স্থানে কমিটি'স পাঞ্চ বউল নামের ক্ষুদ্রাকৃতির হিমবাহ হ্রদ আছে, যেটি আথাবাস্কা নদীর উপনদী ওয়ার্লপুল নদীর মূল পানি প্রবাহ যোগান দেয়। এছাড়াও কলাম্বিয়া নদীর দক্ষিণ দিক দিয়ে প্রবাহিত উপনদী প্যাসিফিক ক্রিক এই গিরিপথে নির্গত হয়েছে।    ঐতিহাসিক গুরুত্ব  ব্রিটিশ অভিযাত্রী ডেভিড থম্পসনের ঐতিহাসিক নথীতে আথাবাস্কা গিরিপথের প্রথম বর্ণনা পাওয়া যায়। ১৮১১সালে থমাস নামক একজন ইরোকয় ব্যক্তি ডেভিডকে এই গিরিপথ দেখিয়েছিলেন। হাডসন বে কোম্পানী এইপথে রুপার্ট'স ল্যান্ড ও কলাম্বিয়া ডিস্ট্রিক্ট-এর মধ্যে 'ইয়র্ক ফ্যাক্টোরি এক্সপ্রেস' নামক পশম বাহী বাণিজ্যিক নৌকার বহর পরিচালনা করতো, সে সময় এই গিরিপথ একটি গুরত্বপূর্ণ কেন্দ্র ছিল। ঐতিহাসিক বাণিজ্যে ব্যবহারের স্বীকৃতি সরূপ গিরিপথটি ১৯৭১ সালে কানাডার জাতীয় ঐতিহাসিক স্থানের তালিকায় যুক্ত করা হয়।   আরো দেখুন    আথাবাস্কা হ্রদ  আথাবাস্কা নদী  আথাবাস্কা হিমবাহ  আথাবাস্কা জলপ্রপাত   তথ্যসূত্র    বহিঃসংযোগ     বিষয়শ্রেণী:আথাবাস্কা বিষয়শ্রেণী:কানাডার জাতীয় ঐতিহাসিক স্থান বিষয়শ্রেণী:কানাডার গিরিপথ বিষয়শ্রেণী:জেসপার জাতীয় উদ্যান
ইসা খান নিয়াজি () ছিলেন একজন আফগান সুর রাজবংশের শের শাহ সুরি এবং তার পুত্র ইসলাম শাহ সুরির উল্লেখযোগ্য সভাসদ ছিলেন, যিনি মুঘল সাম্রাজ্যের বিরুদ্ধে যুদ্ধ করেছিলেন।   জীবনী  ইসা খান নিয়াজি ১৪৫৩ সালে জন্মগ্রহণ করেন এবং তার শেষ ভাই ১৪৭৮ সালে জন্মগ্রহণ করেন। তিনি ১৫৪৮ সালে ৯৫ বছর বয়সে দিল্লিতে মারা যান। ১৪৫১ - ১৫২৫ সাল ছিল এই খানদের জন্য স্বর্ণালী সময়। এটি সেই সময় যখন লোদিরা উপমহাদেশে (হিন্দুস্তান) সম্পূর্ণভাবে আধিপত্য বিস্তার করেছিল। ইসা খান নিয়াজি ছিলেন শাসক পরিবারের একজন বিশিষ্ট সদস্য। তিনি ইব্রাহিম লোদি, শের শাহ সুরির মতো অভিজাতদের একই উপজাতীয় ইউনিটে ছিলেন। এই পরিবারের অধিকাংশই দিল্লি সালতানাতের সঙ্গে যুক্ত ছিল। সেখানে ইসা খান নিয়াজি এবং শের শাহ সুরির মধ্যে বিরোধ দেখা দেয়, যা বিদ্রোহে শেষ হয়।   ইসা খানের সমাধিসৌধ  থাম্ব| ইসা খান নিয়াজির সমাধি ডান|থাম্ব| হুমায়ুনের সমাধি সৌধে তাঁর সমাধির ওপারে ইসা খানের মসজিদ।   সমাধি  ইসা খানের সমাধি তার জীবদ্দশায় (১৫৪৭-৪৮ খ্রিস্টাব্দ) নির্মিত হয়েছিল। এটি দিল্লিতে মুঘল সম্রাট হুমায়ুনের সমাধিসৌধের কাছে অবস্থিত, যা পরে নির্মিত হয়েছিল (১৫৬২ এবং ১৫৭১ খ্রিস্টাব্দের মধ্যে)। অষ্টভুজাকৃতির এই সমাধিটিতে ছাউনি, চকচকে টালি এবং জালির পর্দার আকারে আলাদা অলঙ্করণ রয়েছে এবং এটিকে ঘিরে স্তম্ভের ভিত্তিতে দাঁড়ানো একটি প্রশস্ত বারান্দা রয়েছে। এটি সৌধের প্রবেশদ্বারে বু হালিমা বাগানের দক্ষিণে দাঁড়িয়ে আছে। একটি লাল বেলেপাথরের স্ল্যাবের উপর একটি শিলালিপি ইঙ্গিত করে যে, সমাধিটি প্রধান চেম্বারলেইন উমর খানের পুত্র মসনদ আলী ইসা খানের এবং এটি ১৫৪৭-৪৮ খ্রিস্টাব্দে শের শাহের পুত্র ইসলাম শাহ সুরির শাসনামলে নির্মিত হয়েছিল।World Heritage Sites - Humayun's Tomb: Tomb Complex Archaeological Survey of India (ASI). ২০১১ সালের ৫ই আগস্টে এই সমাধিটির পুনরুদ্ধারের কাজ ভারতের প্রাচীনতম ডুবে যাওয়া বাগানটি আবিষ্কারের দিকে পরিচালিত করে। ইসা খানের বাগান সমাধিটিকে একটি সমাধির সাথে সংযুক্ত একটি ভারতীয় ডুবে যাওয়া বাগানের প্রাচীনতম উদাহরণ হিসাবে বিবেচনা করা হয়। এই ধারণাটির উপর ভিত্তি করে পরবর্তীতে আকবরের সমাধিতে এবং তাজমহলে গড়ে ওঠে।   মসজিদ  সৌধের প্রান্তে সমাধির সাথে আড়াআড়িভাবে সুন্দর মিহরাবসহ একটি মসজিদ রয়েছে। এটি ইসা খানের মসজিদ নামে পরিচিত। এটি সমাধির সাথে একই সময়ে নির্মিত হয়েছিল। এই কাঠামোগুলিতে উপস্থিত অনেক স্থাপত্যের বিবরণ (যেমন সমাধিটি একটি প্রাচীর ঘেরা বাগানের ঘেরে স্থাপন করা হয়েছে) মূল হুমায়ুনের সমাধিতে আরও বড় আকারে বিবর্তিত হতে দেখা যায়।Isa Khan Niyazi Tomb Complex  archnet.org.   বংশ  ইসা খান নিয়াজি নামক পশতুন গোত্রের অন্তর্ভুক্ত ছিলেন। তার বংশধররা এখনও কিলা নিয়াজি, পাকতিয়া প্রদেশ, আফগানিস্তান এবং পাকিস্তানের মিয়ানওয়ালিতে বসবাস করছে।Isa Khel Town - Imperial Gazetteer of India, v. 13, p. 371. ১৮৭৫ সালে এই পৌরসভা তৈরি করা হয়েছিল। পাকিস্তানের প্রধানমন্ত্রী ইমরান খান নিয়াজির পূর্বপুরুষ নিয়াজি গোত্রের।   তথ্যসূত্র    বহিঃসংযোগ   বিষয়শ্রেণী:১৫৪৮-এ মৃত্যু বিষয়শ্রেণী:১৪৫৩-এ জন্ম বিষয়শ্রেণী:পশতুন বংশোদ্ভূত ভারতীয় ব্যক্তি বিষয়শ্রেণী:দিল্লির ইতিহাস বিষয়শ্রেণী:সুরি সাম্রাজ্য বিষয়শ্রেণী:মুঘল সাম্রাজ্য
বাংলাবান্ধা এক্সপ্রেস (ট্রেন নং ৮০৩/৮০৪) বাংলাদেশ রেলওয়ে কর্তৃক পরিচালিত বাংলাদেশের একটি আন্তঃনগর ট্রেন। এটি রাজশাহীর রাজশাহী রেলওয়ে স্টেশন থেকে পঞ্চগড় জেলার পঞ্চগড় রেলওয়ে স্টেশনের মাঝে চলাচল করে। যাত্রাপথে ট্রেনটি নাটোর, নওগাঁ, বগুড়া, জয়পুরহাট, দিনাজপুর ও ঠাকুরগাঁও জেলাকে সংযুক্ত করেছে।  বাংলাবান্ধা এক্সপ্রেস পঞ্চগড় ও রাজশাহী জেলার মধ্যে চলাচলকারী প্রথম আন্তঃনগর ট্রেন। ২০২০ সালের ৫ই অক্টোবর ট্রেনটির নামকরণ করা হয়। পঞ্চগড় জেলার বাংলাবান্ধা স্থল বন্দরের নামের সাথে মিল রেখে ট্রেনটির নাম রাখা হয়। একই সালের ১৫ই অক্টোবর রেলমন্ত্রী নূরুল ইসলাম সুজন ট্রেনটি উদ্বোধন করেন এবং পরের দিন ট্রেনটি রেলসেবায় যুক্ত হয়।   সময়সূচী  (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।) (উল্লেখ্য যে, ৮০৩ ও ৮০৪ এর সাপ্তাহিক ছুটি যথাক্রমে শুক্রবার ও শনিবার।) +৮০৩ আপ-এর সময়সূচী (শুক্রবার বন্ধ)স্টেশনকোডপ্রবেশত্যাগরাজশাহীRJHI -২১:00আব্দুলপুর জংশনAUP২১:৪০২১:৪২নাটোরNTE২২:১৭২২:২০মাধনগরMGA২২:৪৬২২:৪৮আহসানগঞ্জAHG২২:৫৭২৩:০০সান্তাহার জংশনSTU২৩:২১২৩:২৪আক্কেলপুরACP২৩:৪৫২৩:৪৮জয়পুরহাটJY০০:০২০০:০৫পাঁচবিবিPIB০০:১৫০০:১৭বিরামপুরBARP০০:৩৭০০:৩৯ফুলবাড়ীPLB০০:৫৮০১:০০পার্বতীপুর জংশনPBT০১:৩০০১:৩২চিরিরবন্দরCN০২:০৫০২:০৭দিনাজপুরDGP০২:২৫০২:২৭সেতাবগঞ্জSTGJ০৩:০১০৩:০৩পীরগঞ্জPIX০৩:১৭০৩:১৯শিবগঞ্জSIS০৩:৩৪০৩:৩৬ঠাকুরগাঁও রোডTHRD০৩:৪৩০৩:৪৫রুহিয়াRUH০৪:০২০৪:০৪কিসমতQST০৪:১৫০৪:১৭বী.মু.সি.ই.PCGH০৪:৪০ - +৮০৪ ডাউন-এর সময়সূচী (শনিবার বন্ধ)স্টেশনকোডপ্রবেশত্যাগবী.মু.সি.ই.PCGH -০৯:০০কিসমতQST০৯:১৮০৯:২০রুহিয়াRUH০৯:২৯০৯:৩১ঠাকুরগাঁও রোডTHRD০৯:৪৭০৯:৪৯শিবগঞ্জSIS০৯:৫৭০৯:৫৯পীরগঞ্জPIX১০:১৫১০:১৭সেতাবগঞ্জSTGJ১০:৩৪১০:৩৬দিনাজপুরDGP১১:০৭১১:০৯চিরিরবন্দরCN১১:৩৪১১:৩৬পার্বতীপুর জংশনPBT১২:০০১২:০২ফুলবাড়ীPLB১২:৩৮১২:৪০বিরামপুরBARP১২:৫২১২:৫৪পাঁচবিবিPIB১৩:৩০১৩:৩২জয়পুরহাটJY১৩:৪৩১৩:৪৫আক্কেলপুরACP১৪:১২১৪:১৪সান্তাহার জংশনSTU১৪:৪০১৪:৪২আহসানগঞ্জAHG১৫:০৭১৫:০৯মাধনগরMGA১৫:১৮১৫:২০নাটোরNTE১৫:৩৫১৫:৩৭আব্দুলপুর জংশনAUP১৫:৫৫১৫:৫৭রাজশাহীRJHI১৭:১৫ -   রোলিং স্টক  ট্রেনটি সাদা রংয়ের ২০০৬ সালের এয়ার ব্রেক ইন্দোনেশিয়ান আধুনিক পিটি ইনকা ব্রড-গেজ (১৬৭৬ মিমি) কোচে ১০/২০ লোডে চলে। একটি রেকেই ট্রেনটি চলাচল করে। উল্লেখ্য যে, এই ট্রেনকে সিরাজগঞ্জ এক্সপ্রেস এর এলএইচবি রেক, সবুজ পিটি ইনকা ২০১৬ ও ভ্যাকুয়াম রেকেও চালানো হয়েছে।  ৮০৩ এর রেক বিন্যাস (২০২১ সাল অব্দি):  (৮০৪ এর ক্ষেত্রে এর বিপরীতটি হবে।) রোলিং স্টকলোকোপাওয়ার কারকখগঘঙচছপাওয়ার কারশ্রেণীপাওয়ার কারতাপানুকূল স্লিপারশোভন চেয়ারশোভন চেয়ারশোভন চেয়ারশোভন চেয়ারশোভন চেয়ার শোভন চেয়ার পাওয়ার কারকোডWJPCRWJCWECWECWECWECWECWECWEDCRআসন সংখ্যা -২৪/৪৮১০৫১০৫১০৫১০৫১০৫১০৫   তথ্যসূত্র   বিষয়শ্রেণী:বাংলাদেশের আন্তঃনগর ট্রেন বিষয়শ্রেণী:বাংলাদেশের নামযুক্ত যাত্রীবাহী ট্রেন
মার্গারেট অ্যান বারভিল (২ অক্টোবর ১৯৪১ - ২৮ ফেব্রুয়ারি ২০০৯ ) একজন ক্রীড়াবিদ ছিলেন যিনি ওয়েস্টার্ন অস্ট্রেলিয়ার পার্থ শহরের পেরি লেক স্টেডিয়ামে দুইবার বিশ্ব ২২০ গজ (২০১.১৭ মিটার) দৌড়ে রেকর্ড গড়েছিলেন।  প্রথমটি ছিল ১২ জানুয়ারী ১৯৬৩-এ অস্ট্রেলীয় জাতীয় অ্যাথলেটিক্স চ্যাম্পিয়নশিপে ২৩.২ সেকেন্ড সময় এবং দ্বিতীয়টি ২২.৯ সেকেন্ডে ২২ ফেব্রুয়ারি ১৯৬৪-এ ওয়েস্টার্ন অস্ট্রেলিয়ান অ্যাথলেটিক্স শিরোপা জয়ের সময় করেছিলেন।   ১৯৬৭ সালে তিনি অলিম্পিক হোপফুল স্কালার ইয়ান এডওয়ার্ডসকে বিয়ে করেন।   তথ্যসূত্র    অস্ট্রেলিয়ান অ্যাথলেটিক্স ফলাফল বিষয়শ্রেণী:১৯৪১-এ জন্ম বিষয়শ্রেণী:২০০৯-এ মৃত্যু বিষয়শ্রেণী:অলিম্পিক নারী স্প্রিন্টার বিষয়শ্রেণী:অস্ট্রেলীয় নারী স্প্রিন্টার বিষয়শ্রেণী:অস্ট্রেলিয়ার অলিম্পিক মল্লক্রীড়াবিদ বিষয়শ্রেণী:১৯৬৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:কমনওয়েলথ গেমসের অ্যাথলেটিক্সে পদক বিজয়ী বিষয়শ্রেণী:কমনওয়েলথ গেমসে ব্রোঞ্জপদক বিজয়ী অস্ট্রেলীয় বিষয়শ্রেণী:১৯৬২ ব্রিটিশ এম্পায়ার অ্যান্ড কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
এই টেমপ্লেটটি খালি নয়। এটি আপনার ব্যবহারকারী প্রোফাইলে ছোট শীর্ষ আইকন যোগ করে। এই পাতাটির ডান পাশের কর্নারে দেখুন।  তাছাড়াও এই টেমপ্লেটটি আপনার নাম :বিষয়শ্রেণী:প্রশাসক পাতায় যোগ করবে।   ব্যবহার   কোডটি আপনার ব্যবহারকারী প্রোফাইলে যোগ করুন।  প্যারামিটার nocat = yes – স্বয়ংক্রিয়ভাবে বিষয়শ্রেণী যোগ করতে (পূর্বনির্ধারিত = না) (1=) tan – উইকিপে-তান আইকন ব্যবহার করতে sortkey = $string   আরো দেখুন   উইকিপিডিয়া:প্রশাসক  উইকিপিডিয়া:ব্যবহারকারী অধিকার স্তর   (ব্যবহারকারী টেমপ্লেট)
বৈশ্বিক আচরণবিধি নির্দেশনা তৈরি বিষয়ক আলোচনা  প্রশ্নের বিষয়বস্তু - ১: আচরণবিধি দিকনির্দেশনাতে কোন কোন বিষয় অবশ্যই উল্লেখ থাকা প্রয়োজন এবং কোন বিষয় থাকা উচিত নয়?  প্রশ্নের বিষয়বস্তু - ২: নীতিমালা তৈরি হওয়ার পর কার দ্বারা ও কোন প্রক্রিয়ায় এর প্রয়োগ করা যেতে পারে? স্থানীয় দল দ্বারা নাকি বৈশ্বিক কোন দল দ্বারা নীতিমালা প্রয়োগ করা উচিত?  দয়া করে উপরের দুটি বিষয়বস্তুর উপর আপনার মতামত প্রদান করুন। অনুচ্ছেদ আকারে তিনভাগে নিচে ভাগ করা হয়েছে।
বর্ননা {{ihw-rt|nation|variant|size=optional|name=optional}}  Produces a flag icon attached to a wikilinked women's national ice hockey team article.  Similar to Template:Ihw, but puts the flag icon on the right side of the team name instead of to the left.  This is useful when formatting match results.  প্যারামিটারসমূহ nation — Use either the name of the nation or the three-letter country code as used by the IIHF variant (optional) — Specifies an alternate (historical) flag to use.  This parameter is documented by the appropriate template in :Category:Country data templates. size (optional) — Can be used to change the flag icon size (use sparingly!) name (optional) — Can be used to change the wikilink display text  উদাহরণ {{ihw-rt|Sweden}} →  {{ihw-rt|CZE}} →  {{ihw-rt|Canada|1921}} →  {{ihw-rt|URS|name=USSR}} →   আরো দেখুন Template:ihw — for rendering the flag on the left Template:ih — for men's national teams :বিষয়শ্রেণী:মহিলাদের জাতীয় আইস্‌ হকি দলসমূহ  ja:Template:Ihw-rt
সিলভার লাইন হল ওয়াশিংটন মেট্রো ব্যবস্থার একটি দ্রুতগামী গণপরিবহনের রেলপথ, যেখানে ২৮ টি পরিচালনাগত স্টেশন রয়েছে এবং অতিরিক্ত ছয়টি স্টেশনের পরীক্ষা চলছে। রেলপথটি মার্কিন যুক্তরাষ্ট্রে ভার্জিনিয়ার ফেয়ারফ্যাক্স কাউন্টি ও আর্লিংটন কাউন্টি, কলম্বিয়া জেলা এবং মেরিল্যান্ডের প্রিন্স জর্জ কাউন্টিতে অবস্থিত। সিলভার লাইন বর্তমানে ভার্জিনিয়ার উইহেল-রেস্টন ইস্ট থেকে মেরিল্যান্ডের ডাউনটাউন লার্গো পর্যন্ত চালু রয়েছে। শুধুমাত্র অরেঞ্জ লাইনের সঙ্গে পাঁচটি স্টেশন, রসলিন থেকে স্টেডিয়াম–আর্মরি পর্যন্ত অরেঞ্জ ও ব্লু লাইনের সঙ্গে তেরোটি এবং লার্গো টাউন সেন্টারে উভয় রেলপথের পূর্ব টার্মিনাস পর্যন্ত ব্লু লাইনের সাথে পাঁচটি স্টেশন ভাগাভাগি করে। সিলভার লাইন ২০১৪ সালের ২৬শে জুলাই শুধুমাত্র পাঁচটি পরিচালনাগত স্টেশন ও পরীক্ষামূলক ছয়টি স্টেশন সহযোগে পরিষেবা শুরু করেছিল।  সিলভার লাইনের ১১.৭-মাইল (১৮.৮ কিমি) অংশটি অরেঞ্জ লাইন ও সিলভার লাইনের বিভাজনের স্থান থেকে উইহেল-রেস্টন ইস্ট স্টেশনের মাঝে ভার্জিনিয়ার ফেয়ারফ্যাক্স কাউন্টিতে অবস্থিত এবং এটি ডুলেস করিডোর মেট্রোরেল প্রকল্পের ফেজ পর্যায়-১ হিসাবে নির্মিত হয়েছিল। পর্যায়-২ ওয়াশিংটন ডালেস আন্তর্জাতিক বিমানবন্দর হয়ে লাউডাউন কাউন্টির অ্যাশবার্ন পর্যন্ত রেলপথটিকে আরও ১১.৫ মাইল (১৮.৫ কিমি) প্রসারিত করে, রেলপথে ছয়টি স্টেশন যুক্ত করে। পর্যায়-২-এর নির্মাণ ২০১৪ সালে শুরু হয়েছিল; ২০২২ সালের শেষের দিকে এটির উদ্বোধনের আশা করা হচ্ছে। $৬.৮ বিলিয়ন অর্থমূল্যের প্রকল্পটি দৈর্ঘ্যের (মাইল) ভিত্তিতে ১৯৭৬ সালে শুরু হওয়া ওয়াশিংটন মেট্রোর সবচেয়ে বড় সম্প্রসারণ।  তথ্যসূত্র  বহিঃসংযোগ   ডালেস করিডোর র‍্যাপিড ট্রানজিট প্রকল্প  সিলভার লাইন ব্যবস্থার মানচিত্র   বিষয়শ্রেণী:সিলভার লাইন (ওয়াশিংটন মেট্রো) বিষয়শ্রেণী:মার্কিন যুক্তরাষ্ট্রের বিমানবন্দর রেল সংযোগ বিষয়শ্রেণী:মহাসড়ক মধ্যস্থিত রেলপথ বিষয়শ্রেণী:ডালেস আন্তর্জাতিক বিমানবন্দর
কাস্পিয়ান বাঘ বিভিন্ন নামে পরিচিত যেমন, পারস্য বাঘ, তুরানিয়ান বাঘ, মাজান্দারান বাঘIran Daily. Mazandaran Tiger, Yellow Deer Revived. Jun 25, 2009, Retrieved: 21 August 2009. অথবা হ্যারিকেনীয়ান বাঘTiger Territory. Retrieved: 21 August 2009.। ককেশাস, ইরাক, আফগানিস্তান, তুরস্ক, মঙ্গোলিয়া, কাজাখস্তান, কিরগিজিস্তান, তাজিকিস্তান, তুর্কমেনিস্তান, ইরান ও সোভিয়েত ইউনিয়নের দক্ষিণ প্রদেশে দেখা যেত। এখন এই বাঘের অস্তিত্ব সন্দেহজনক। ১৯৫০ সালে এই বাঘকে বিলুপ্ত ঘোষণা করার পরও এই বাঘের দেখা পাওয়া গেছে বলে জানা যায়। বিশেষত তুরস্কদেশে ১৯৯০ সালে অবধি এই বাঘের শিকার হয়েছে বলে জানা যায়। সাইবেরিয়ার বাঘ ও এই বাঘের জিনবৈচিত্রে সামান্য ভিন্নতা রয়েছে। মনে করা নিকট অতীতে এই জীব সাইবেরিয়ার বাঘ থেকে স্বতন্ত্র প্রজাতি রুপে আবির্ভূত হয়েছে।  আকার  এই বাঘ আকারে সাইবেরিয়ার বাঘ এর মত বা একটু  বড় ছিল।এই বাঘের স্ত্রীটির আকার ছিলো ৮১-৯৫ সে.মি.এবং পুরুষটির আকার ছিলো ৯০-১১০ সে.মি.।এই বাঘের পুরুষটির ওজন ছিলো ২০০-২৪০ কেজি এবং স্ত্রীটির ওজন ছিলো ১৭০-২১০ কেজি।  খাদ্য  অন্যান্য বাঘের মত এই বাঘও বিভিন্ন তৃণভোজী জীব শিকার করত। পশুপালনের বিপদ মনে করে এই বাঘের ব্যাপক শিকার হয়। যা এই বাঘকে বিলুপ্তির পথে ঠেলে দেয়।   তথ্যসূত্র    বহিঃসংযোগ    Tiger Territory - The Caspian Tiger  The Extinction Website - Species Info - Caspian Tiger  বিষয়শ্রেণী:বাঘ বিষয়শ্রেণী:১৭৫৮-এ বর্ণিত স্তন্যপায়ী বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা